b'\n_START_ARTICLE_\nHuankavelika\n_START_SECTION_\nIstorija\n_START_PARAGRAPH_\nMiesto pavadinimas, sp\xc4\x97jama, rei\xc5\xa1kia \xe2\x80\x9ehuank\xc5\xb3 akmuo\xe2\x80\x9c ar \xe2\x80\x9e\xc5\xa1ventasis akmuo\xe2\x80\x9c. Jau ink\xc5\xb3 laikais \xc4\x8dia i\xc5\xa1gautas gyvsidabris. Ispanai miest\xc4\x85 \xc4\xafk\xc5\xabr\xc4\x97 1572\xc2\xa0m. ir pavadino Villa Rica de Oropesa (pagal vicekaraliaus Francisco \xc3\x81lvarez de Toledo gimt\xc4\x85j\xc4\xaf Oropesos miestel\xc4\xaf Ispanijoje). Kolonijiniais laikais Huankavelika buvo labai svarbus gyvsidabrio gavybos centras. \xc5\xa0is gyvsidabris buvo b\xc5\xabtinas sidabro, kurio svarbiausias gavybos centras buvo Potosi, i\xc5\xa1gavimui. Peru Respublikos laikais miestas nuskurdo. Situacij\xc4\x85 pagerino 1926\xc2\xa0m. nutiestas gele\xc5\xbeinkelis i\xc5\xa1 Huankajaus. Ta\xc4\x8diau iki dabar \xc5\xa1is, daugiausia ke\xc4\x8duj\xc5\xb3 apgyvendintas miestas, yra vienas skurd\xc5\xbeiausi\xc5\xb3 \xc5\xa1alyje.'